
פרוטוקול   ישיבת   ועדת   מכרזים
שהתקיימה ביום רביעי, כ"ד בתמוז תשפ"ד, 30.07.2024
חדר ועדות, קומה 1,  בניין עיריית עכו
בשעה 12.00  אחה"צ
בהשתתפות ה"ה:
עו"ד ג'מל אדהם          -   יו"ר הועדה  
גב' קטי בלומברג קגן   -  חברת מועצת העיר וחבר הועדה
מר חנן בן חמו              -   חבר מועצת העיר וחבר הועדה
מר רפאל לוזון             -   חבר מועצת העיר וחבר הועדה  
מר זאב נוימן               -   חבר מועצת העיר וחבר הועדה - בזום

נעדרו   ה"ה:
מר דוד בנסל            -  חבר מועצת העיר וחבר הועדה
מר יוסף טנטורי      -   סגן ראש העיר וחבר הועדה

כמו"כ  נכחו  ה"ה:
עו"ד סיון קמחי         -  מנהלת תחום מכרזים וחוזים - הלשכה המשפטית
מר איציק בן-שושן   -  מנהל אגף רכש אספקה ואינוונטר – נציג גזבר
גב' שלי לוי               -   סגנית מנהל אגף נכסים 
גב' נורית אזולאי      -   מנהלת אגף אמרכלות וחשבת המנהל התפעול
מר נועם שגב            -   מנהל גינון העירוני 
גב' רותם סבג           -   רכזת מחלקת מכרזים והצעות מחיר - קלדנית 

על סדר היום:
·  מכרז פומבי מס' 40/2024 – אספקה, התקנה ואחזקה של מערכות גילוי וציוד כיבוי אש, 
עפ"י בקשתה של גב' שלי לוי – סגנית מנהל אגף נכסים, הרצ"ב כנספח 1. 
· בקשה לפסילת הצעת משתתף במכרז פומבי מס' 13/2024 – הפעלת בית קפה בחוף ארגמן עכו,
עפ"י בקשתה גב' שלי לוי – סגנית מנהל אגף נכסים, הרצ"ב כנספח 2. 
· [bookmark: _Hlk170206578]מכרז פומבי מס'  45/2024 – השכרת מנוף לפינוי גזם וגרוטאות, עפ"י בקשתו של מר נועם שגב,
מנהל גינון עירוני, מינהל תפעול, הרצ"ב כנספח 3.
· [bookmark: _Hlk170206593]מכרז פומבי מס'  29/2024 – חומרי הדברה לגינון ותברואה – ספק שנתי – עפ"י בקשתו של 
מר איציק בן שושן - מנהל אגף רכש, אספקה ואינוונטר, הרצ"ב כנספח 4.
· מכרז פומבי מס' 30/2024 – אביזרי השקיה – ספק שנתי – עפ"י בקשתו של מר איציק בן שושן, מנהל אגף רכש, אספקה ואינוונטר, הרצ"ב כנספח 5. 

מכרז פומבי מס' 40/2024 - אספקה  התקנה ואחזקה של מערכות גילוי וציוד  כיבוי אש
שלי לוי
יצאנו למכרז לאספקה והתקנה של גילוי אש ועשן. אגף הנכסים מספק את השירותים לכלל מוסדות העירייה החינוך והציבור, ניגשו שלושה מציעים למכרז, הצעה הייתה צריכה להיות לפי אחוז הנחה ממחירון שצירפנו למכרז, המחירון כולל בתוכו את כול העבודות האפשריות התקנות במסגרת 
כיבוי אש, משהו כמו 40 עמודים המפרט, ניגשו 3 מציעים האומדן היה 25% הנחה, המציע הזול ביותר מציע מס' 2  משואה הנדסת אש שירות ואחזקה בע"מ הגיש 22% הנחה ועומד בכל תנאי המכרז.

עו"ד ג'מל אדהם  - יו"ר הועדה  
מאיזה סעיף זה ?

שלי לוי
כל מי שצריך להשתמש יכול להשתמש , אין תקציב מאושר, יש תב"ר מאושר ע"פ תוכנית עבודה.

קטי בלומברג קגן
אף פעם אין משהו מוכן ?

שלי לוי
יש תוכנית עבודה שוטפת זה סעיף שמתוקצב בתב"ר , משרדי ממשלה מקצים תקציב נוסף להתקנת ספציפית של מערכות.

עו"ד ג'מל אדהם  - יו"ר הועדה  
האם כולם עומדים בתנאי המכרז, האם ביקשת מכולם תעודת הסמכה מטעם מכון התקנים על שם המשתתף?

שלי לוי
המציע מס' 3 ווטר פרופישינל בע"מ שנתן הצעה של ה20 אחוז הנחה, ביקשתי ממנו לשלוח, ולא שלח.

עו"ד ג'מל אדהם  - יו"ר הועדה  
אז יש צורך לפסול אותו כי הוא לא עומד בתנאי הסף, מציע מס' 3, ווטר פרופישינל בע"מ מבקשים לפסול אותו .

זאב  נוימן
אם הוא לא עומד בתנאי הסף למה הוא צריך להגיע לדיון?

עו"ד סיון קמחי
הסמכות  לפסילה נתונה לוועדת מכרזים, בשביל זה מעלים את זה לוועדה.

החלטה: 
הוועדה פוסלת את הצעה מס' 3, ווטר פרופישינל בע"מ, שלא עומדת בתנאי הסף 
של המכרז. 
הועדה מאשרת את  הצעה מס' 2, משואה הנדסת אש שירות ואחזקה בע"מ, 
שהגיש את אחוז ההנחה הגבוה ביותר, ועומד בכל תנאי המכרז, כהצעה הזוכה.

בקשה לפסילה של הצעת משתתף במכרז פומבי מס'  13-2024 
- הפעלת בית קפה בחוף ארגמן עכו 

שלי לוי
אני מבקשת לפסול את הצעת המשתתף שפע זיכיונות בע"מ, להפעלת בית קפה בחוף ארגמן המשתתף הגיש רשימת הסתייגויות שחלק מהדברים לא ניתן לשנות בשלב שלאחר פתיחת המעטפות, 
היה צריך לשלוח את ההסתייגויות במסגרת שאלות הבהרה. ולכן אני מבקשת לפסול את ההצעה, המשתתף ביקש חוזה ל-20 שנה. עד עכשיו היינו מתקשרים באמצעות החברה הכלכלית אשר ניהלה את כל הנכסים המסחריים של העיריה, בחוף הים ואזורי מסחר אבני החושן וכרם האומנים ועוד, באנו ורצינו להוציא את המכרז הזה באמצעות החברה הכלכלית המקורי יצא, ביקשנו תקופת התקשרות ל-10 שנים חייב את אישור משרד הפנים. לאחר 5 שנים מגיעים למועצה מאשרים 
ל-5 שנים נוספות, משרד הפנים אמר שהחברה הכלכלית יכולה להוציא ל-5 שנים בלבד, 
מדובר פה בנכס שיש להשקיע בו המון, הספק הזה זה ספק שמפעיל את רשת ארומה, הם משקיעים מיליוני שקלים רק בנראות של הסניף, הוא בא ואומר 5 שנים לא משתלם לי אני לא רוצה לקחת תבטיחו לי ל-15 שנה , הסעיף אומר זכות ההפעלה המוענקת מכוח הסכם זה הינה תקופה 
ל-60  חודשים בהתאם לפרוטוקול על האף האמור בסעיף 10.1 מוסכם בין הצדדים שמותנית זכות למפעיל להפעיל את תקופת החוזה ל-60 חודשים נוספים.
או שהמפעיל הודיע לעירייה כי הוא לא מעונין.

עו"ד ג'מל אדהם  - יו"ר הועדה  
אם מוקנת ל-2 הצדדים היא ל-5  שנים.

שלי  לוי
זה לא פעם ראשונה שהעירייה יוצאת למכרז שנים 5+5+5+5  סה"כ ל-20 שנה כי ההשקעה גדולה.

עו"ד סיון קמחי
אי אפשר לאפשר לו את זה , זה פגיעה בעקרון השוויון. הוא הגיש הסתייגות בתוך המעטפה של הגשת המכרז ולא מראש במסגרת שאלות הבהרה,  לכן צריך לפסול את הצעתו.

זאב נוימן
במכרז מופיע שאין לו אפשרות להעביר לצד שלישי במידה והוא זוכה הוא יכול להעביר למישהו אחר ?

שלי לוי
מופיע בוודאי, לא יכול להעביר לאף אחד.


החלטה: 
הועדה פוסלת את הצעת היחיד של " שפע זיכיונות בע"מ "  שהגיש הסתייגויות ושינויים ושלא עומדים בדרישות המכרז.

מכרז פומבי מס' 45-2024  - השכרת מנוף לפינוי גזם וגרוטאות 

נורית אזולאי
המכרז יצא לתגבור משאית למקרים שלא מספיקים 2 משאיות העירייה.

זאב נוימן
העליות לא מצדיקות שנקנה משאית נוספת ?

נורית אזולאי
מבדיקה שערכנו עם משאיות קודמות איתם יותר משתלם לקנות משאית מאשר לעבוד עם קבלן , 
אבל כרגע אין יכולת לקנות משאית. השנה קצת גדלנו כי היה סגירה של מפעל אורוז, ולכן יש צורך במשאית נוספת.

עו"ד ג'מל אדהם  - יו"ר הועדה  
לא מדובר רק ברכישה של משאית  ישנם גם עלויות עובד.

נועם שגב
המצב הנוכחי היום יש לעירייה 3 מנופי גזם, מנוף אחד עובד רק באשפה 2 משאיות נשרפו, ואחת רק קיבלנו. 

נורית אזולאי
בפתיחת המעטפות מציע מס 1, חמאם אחמד היה בזום, זה טען כי לא הגיש ערבות במסמכי המכרז, וביקש להגיש ערבות לאחר פתיחת המעטפות, הסברתי לו שהדבר לא אפשרי, ולכן הוא לא עומד בתנאי המכרז. 

עו"ד סיון קמחי
ערבות משתתף זה מסמך שלא ניתן להשלים לאחר פתיחת המעטפות.  במסמכי המכרז  צוין במפורש  שמשתתף שלא הגיש ערבות, הצעתו לא תדון.

החלטה: 
הועדה פוסלת את הצעה מס' 1, חמאם אחמד, היות ולא הגיש ערבות משתתף  והצעתו לא  עומדת המכרז.

הועדה מאשרת את הצעה מס' 3, אשקר מוחמד, שהגיש את ההצעה הזולה ביותר, 
ועומד בכל תנאי המכרז כהצעה הזוכה .

מכרז פומבי מס' 29-2024  -  חומרי הדברה לגינון תברואה 

איציק בן-שושן
יצאנו למכרז מסגרת לרכישת חומרי הדברה לגינון ותברואה, מכיוון שהמכרז הקודם הסתיים במאי. למכרז הזה הגישו 3 מציעים:
מציע מס'  1 - פאהד עלי חוסן.
מציע מס'  2 - הגרעין בע"מ .
ומציע מס' 3 - המשביר לחקלאי בע"מ. 

מציע מס' 1, ומציע מס' 2, עומדים בכל תנאי המכרז והשלימו את הנדרש, מציע מס' 3  המשביר לחקלאי בע"מ לא הגיש את מסמך ב' כמסמך הצעה . הוא הגיש את הצעה על פני החוזה, פניתי אליו במכתב  וזה שלח לי במייל את החומר אך שוב לא שלח את מסמך ב',  חשוב לציין כי מציע מס 3, הוא לא המציע הזול ביותר, אם אנחנו בוחנים את ההצעה מס 1, ו2 שהגישו על כל הפריטים , ומציע מס 3, הגיש רק על חלק מהפריטים ולא על כולם, במכרז עצמו קבענו שלא יהיה ניתן לפצל בטבלאות אלא לפי פרקים. מכיוון שמציע מס 3 לא מילא פרקים מלאים, לא ניתן לבחון את הצעתו. 


עו"ד סיון  קמחי
יש לפסול את הצעתו.

זאב נוימן
האם  היועמ"ש בודקת את ההצעות לפני הועדה?

עו"ד ג'מל אדהם  - יו"ר הועדה  
לפני ועדת מכרזים יש לעלות לסיון עם המלצות. 

קטי בלומברג קגן   
אנחנו כחברי המועצה מסתמכים על ניסיון של הצוות פה והיועצת המשפטית.

איציק בן-שושן
ממליץ לפסול את הצעה מס' 3, שלא הגיש את ההצעה כנדרש כאשר הנ"ל לא נתן הצעה על כל הפריטים בטבלה.



החלטה: 
הועדה פוסלת את הצעה מס' 3,  המשביר לחקלאי בע"מ, שלא הגיש את הצעתו כנדרש 
ולא עומד בתנאי המכרז.
הועדה מאשרת את הצעה מס' 1, פהד עלי חוסין בע"מ שהגיש את ההצעה הזולה ביותר, ועומד בכל תנאי המכרז כהצעה הזוכה.

מכרז פומבי מס' 30-2024 - אביזרי השקיה ספק שנתי 

איציק בן-שושן
למכרז זה יש הצעת יחיד, פהד עלי חוסיין בע"מ , שעומד בכל תנאי המכרז וכל המסמכים שהגיש תקינים, נמוך מהאומדן ב9.7% ולכן לאחר בדיקת הצעת היחיד , ממליץ לקבל את הצעת היחיד שעומדת בכל תנאי המכרז.

החלטה : 
הועדה מאשרת את הצעת היחיד,  פהד עלי חוסיין בע"מ, 
שעומד בכל תנאי המכרז כהצעה הזוכה . 




     תאריך: ________________                                                       __________________      
	                                                                                                       עו"ד ג'מל אדהם    				                                                                                         יו"ר  ועדת  מכרזים 


  רשמה:   רותם סבג   06.08.2024

החלטות   ראש   העיר -    עמיחי בן שלוש :


מכרז פומבי מס' 40/2024 - אספקה  התקנה ואחזקה של מערכות גילוי וציוד  כיבוי אש

מאשר את פסילתו של הצעה מס 3, ווטר פרופישינל בע"מ, שלא עומדת בתנאי הסף של המכרז
מאשר את זכייתו של הצעה מס 2 , "משואה הנדסת אש שירות ואחזקה בע"מ ", שהגיש את אחוז 
ההנחה הגבוה ביותר ועומד בכל תנאי המכרז כהצעה הזוכה.

     תאריך: ________________                                                       ____________________      
                                                                                                                         עמיחי בן שלוש 
                                                                                                                    ראש  עיריית  עכו 

בקשה לפסילה של הצעת משתתף במכרז פומבי מס'  13-2024- הפעלת בית קפה בחוף ארגמן עכו.                                            
מאשר את פסילתו של הצעת היחיד, שפע זכיונות בע"מ, שהגיש הסתייגויות ושינויים שלא עומדים בדרישות המכרז.            


     תאריך: ________________                                                    ____________________      
                                                                                                                  עמיחי בן שלוש 
                                                                                                              ראש  עיריית  עכו 

מכרז פומבי מס' 45-2024  - השכרת מנוף לפינוי גזם וגרוטאות 

מאשר את פסילתו של הצעה מס 1, חמאם אחמד שלא הגיש ערבות משתתף והצעתו לא עומדת בתנאי המכרז.
מאשר את זכייתו של הצעה מס 3 אשקרי מוחמד שהגיש את  ההצעה הזולה ביותר כהצעה הזוכה.

     תאריך: ________________                                                    ____________________      
                                                                                                                  עמיחי בן שלוש 
                                                                                                              ראש  עיריית  עכו 



מכרז פומבי מס' 29-2024  -  חומרי הדברה לגינון תברואה 


מאשר את פסילתו של הצעה מס 3, המשביר לחקלאי בע"מ  שלא הגיש הצעתו כנדרש לא עומד בתנאי המכרז.
מאשר את זכייתו של הצעה מס 1 פהד עלי חוסין בע"מ שהגיש את  ההצעה הזולה ביותר כהצעה הזוכה.

     תאריך: ________________                                                        ____________________      
                                                                                                                       עמיחי בן שלוש 
                                                                                                                   ראש  עיריית  עכו 



מכרז פומבי מס' 30-2024 - אביזרי השקיה ספק שנתי 

מאשר את זכייתו של הצעת היחיד  פהד עלי חוסין בע"מ שעומד בכל תנאי המכרז כהצעה הזוכה.

     
     תאריך: ________________                                                    ____________________      
                                                                                                                    עמיחי בן שלוש 
                                                                                                                ראש  עיריית  עכו 

